එවන් උතුම් පුද්ගලයකුගේ නිර්මාණ අනාගත පරපුරට රස විඳීමට සහ පරිහරණය කිරීමට ඉඩ නොදීම මහ දවල් අමු අමුවේ අනුන්ගේ බුද්ධිමය දේපළ මංකොල්ල කෑමකි.මෙම ලිපිය මා මාධ්‍යය වෙත ඉදිරිපත් කරන්නේ ‘සුසීමා’ ටෙලි නාට්‍යයේ ගීතවල අයිතිය ලබාගෙන මුදල් උපයීමට නොව ශ්‍රී ලංකාවේ බුද්ධිමය දේපළ පිළිබඳව කටයුතු කරන බලධාරීන්ගේ සහ කලාවට ලැදි ජනතාවගේ දැනගැනීම සඳහා පමණි.අනිල් භාරතී, ඇනස්ලි මාලේවන, ලාංකිකා පෙරේරා, ඉන්ද්‍රාණි පෙරේරා, මරියසෙල් ගුණතිලක වැනි ශ්‍රේෂ්ඨ ගායක ගායිකාවන්ට සිදු වී තිබෙන අසාධාරණය දකින විට ශ්‍රීී ලංකාවේ බුද්ධිමය දේපළ නීතිය වෙනස් විය යුතු වේ යයි මා සිතමි.